CELEX: 52020DP0187
Language: sl
Date: 2020-07-09 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 19. junija 2020 o spremembi Delegirane uredbe Komisije (EU) št. 877/2013 o dopolnitvi Uredbe (EU) št. 473/2013 Evropskega parlamenta in Sveta o skupnih določbah za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju (C(2020)04140 – 2020/2695(DEA))

15.9.2021   
            
            
               SL
            
            
               Uradni list Evropske unije
            
            
               C 371/126
            
         
      P9_TA(2020)0187
      Nenasprotovanje delegiranemu aktu: skupne določbe za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju
      Sklep Evropskega parlamenta, da ne nasprotuje delegirani uredbi Komisije z dne 19. junija 2020 o spremembi Delegirane uredbe Komisije (EU) št. 877/2013 o dopolnitvi Uredbe (EU) št. 473/2013 Evropskega parlamenta in Sveta o skupnih določbah za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju (C(2020)04140 – 2020/2695(DEA))
      (2021/C 371/23)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2020)04140),
               
            
                  —
               
               
                  ob upoštevanju pisma Komisije z dne 22. junija 2020, v katerem ta poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 3. julija 2020,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 473/2013 Evropskega parlamenta in Sveta z dne 21. maja 2013 o skupnih določbah za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju (1) in zlasti členov 10(3) in 14(5),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za ekonomske in monetarne zadeve,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. julija 2020,
               
            
                  A.
               
               
                  ker so ministri za finance držav članic euroobmočja na seji Euroskupine 9. aprila 2020 predlagali, da se v odziv na pandemijo COVID-19 vzpostavi podpora zaradi pandemične krize na podlagi kreditne linije pod razširjenimi pogoji evropskega mehanizma za stabilnost;
               
            
                  B.
               
               
                  ker je v poročilu Euroskupine navedeno, da bo edina zahteva za dostop do podpore zaradi pandemične krize, da se bodo države članice euroobmočja, ki zaprosijo za podporo, morale zavezati k uporabi te kreditne linije v podporo domačemu financiranju neposrednih in posrednih stroškov, povezanih z zdravstveno oskrbo, zdravljenjem in preventivo zaradi krize zaradi COVID-19;
               
            
                  C.
               
               
                  ker sta podpredsednik Dombrovskis in komisar Gentiloni v skupnem pismu z dne 7. maja 2020 napovedala, da nameravata spremeniti Delegirano uredbo Komisije (EU) št. 877/2013 z dne 27. junija 2013 o dopolnitvi Uredbe (EU) št. 473/2013 Evropskega parlamenta in Sveta o skupnih določbah za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju (2), da bi še natančneje opredelili zahteve glede poročanja, ki veljajo za države članice, ki koristijo podporo zaradi pandemične krize;
               
            
                  D.
               
               
                  ker delegirani akt spreminja zahteve glede poročanja in je v njem določeno, da poročanje v tem primeru glede na zelo specifičen in omejen obseg podpore zaradi pandemične krize zadeva samo uporabo sredstev podpore zaradi pandemične krize za kritje neposrednih in posrednih stroškov, povezanih z zdravstveno oskrbo, zdravljenjem in preventivo zaradi krize zaradi COVID-19, v novi Prilogi II pa je poleg tega določena s tem povezana predloga za poročanje;
               
            
                  E.
               
               
                  ker bi moral ta delegirani akt začeti veljati čim prej, da bi tako poenostavili zahteve glede poročanja, ki veljajo za države članice, ki koristijo podporo zaradi pandemične krize;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 140, 27.5.2013, str. 11.
      
         (2)  UL L 244, 13.9.2013, str. 23.